Karcag Városi Önkormányzat csatlakozott a 
Bursa Hungarica Felsőoktatási Önkormányzati Ösztöndíjpályázat 
2027. évi fordulójához
Az Oktatási és Gyermekügyi Minisztérium megbízásából a Nemzeti Kulturális Támogatáskezelő nyílt pályázat keretében meghirdeti a Bursa Hungarica Felsőoktatási Önkormányzati Ösztöndíjpályázatot felsőoktatásban tanuló hallgatók számára a 2026/2027. tanév második és a 2027/2028. tanév első félévére vonatkozóan.

  A Bursa Hungarica „A” típusú ösztöndíj pályázati feltételei (2 tanulmányi félévre pályázható):

· lakóhely a pályázatot meghirdető települési önkormányzat területén;

· hátrányos szociális helyzet 
A pályázóval egy háztartásban élők egy főre jutó nettó jövedelme nem haladja meg a 171.000,- Ft-ot, 
171.001,- Ft és 200.000,- Ft közötti 1 főre jutó jövedelem esetén támogatásban részesülhet az a pályázó tanuló, illetve hallgató amennyiben a pályázó, vagy a pályázóval közös háztartásban élő

· tartósan beteg, illetve súlyosan fogyatékos (szakorvosi igazolás vagy MÁK igazolás),

· árva, félárva (halotti anyakönyvi kivonat másolat),

· a háztartásban lévő eltartottak száma három, vagy annál több.

Az Oktatási és Gyermekügyi Minisztérium megbízásából a Nemzeti Kulturális Támogatáskezelő nyílt pályázat keretében meghirdeti a Bursa Hungarica Felsőoktatási Önkormányzati Ösztöndíjpályázatot felsőoktatási tanulmányokat kezdeni kívánó fiatalok számára.

·   A Bursa Hungarica „B” típusú ösztöndíj pályázati feltételei (6 tanulmányi félévre pályázható):

· lakóhely a pályázatot meghirdető települési önkormányzat területén;

· hátrányos szociális helyzet 
A pályázóval egy háztartásban élők egy főre jutó nettó jövedelme nem haladja meg a 171.000,- Ft-ot, 
171.001,- Ft és 200.000,- Ft közötti 1 főre jutó jövedelem esetén támogatásban részesülhet az a pályázó tanuló, aki vagy a vele közös háztartásban élő

· tartósan beteg, illetve súlyosan fogyatékos (szakorvosi igazolás vagy MÁK igazolás),

· árva, félárva (halotti anyakönyvi kivonat másolat),

· a háztartásban lévő eltartottak száma három, vagy annál több.

· korábban még nem nyert felvételt felsőoktatási intézménybe.
A pályázatok beadásához a Bursa Hungarica Elektronikus Pályázatkezelési és Együttműködési Rendszerében (EPER-Bursa rendszer) egyszeri pályázói regisztráció szükséges, amelynek elérése:

https://bursa.emet.hu/paly/palybelep.aspx
Azok a pályázók, akik a korábbi pályázati évben regisztráltak a rendszerben a meglévő felhasználónév és jelszó birtokában léphetnek be az EPER-Bursa rendszerbe.

A pályázói űrlapot az EPER-bursa rendszerből kinyomtatva és aláírva a Karcagi Polgármesteri Hivatalhoz kell benyújtani (Karcag, Kossuth tér 1. fsz. 52. iroda), a szükséges mellékletekkel együtt.

A pályázatok benyújtásának határideje: 2026. november 5. 
